Hrvatski sabor
20050203

Ali revizija za građane znači nam nešto drugo od onoga što ona zakonski jest. Građani su pod revizijom podrazumijevali pljačkaše u zatvoru. Oduzetu imovinu koja je tom pljačkom stečena. To je ono kako su građani shvatili riječ revizija. Javnost je osim toga očekivala i imena. Jer iza svake od ovih privatizacija stoji neko ime. Pa da se vidi tko su ti naši pretvorbenjaci, tko su ti ljudi. Pretvorba je vođena počela je privatizacija u vrijeme rata. Znači neki su išli u rat, a drugi su išli u pretvorbu. To je prvi najgori cinizam te privatizacije. Trajao je rat, pažnja javnosti dakako bila usmjerena na rat, zemlja se branila, bilo je pitanje hoće li opstati. I za to vrijeme dok su dečki ginuli na bojišnici, drugi su trpali u džepove. I što sad? Otišlo u zastaru. Hoćemo li se pomiriti sa "rojsovskim" cinizmom, "tko je jamio jamio"? Jer to je ono što građane vrijeđa. Taj cinizam. Mislim da ne bismo trebali, iako se postavlja stvarno ozbiljno pitanje, što učiniti?